[{"text_idx": "#000001", "text": "Jaapan on mulle alati meeldinud. Eelmise aasta suveks oli mul isegi planeeritud kahena\u0308dalane reis Jaapanisse, kus ma kavatsesin vo\u0303imalikult erinevates kohtades ka\u0308ia ja seal ko\u0303ike vo\u0303imalikku endale na\u0308ost sisse ajada. Nagu me teame, ei olnud ja pole siiani selliste reiside ette vo\u0303tmine ko\u0303ige kergem ning seeto\u0303ttu pidime ka meie oma puhkuse a\u0308ra ja\u0308tma."}, {"text_idx": "#000002", "text": "Antud seisuga on mo\u0308o\u0308das peaaegu aasta sellest pa\u0308evast, kui me pidime lennukile astuma ja suuna Tokyo poole vo\u0303tma. Selle ajaga on isu ainult kasvanud ja tuli vo\u0303tta ette midagi, et Jaapanit kohalikul tasemel nautida ja isu maandada."}, {"text_idx": "#000003", "text": "Jaapani toit on justkui eraldi kunstistiil, ta\u0308ppisteadus ja ajalootund u\u0308hes. See on tihti va\u0308ga lihtne ja tagasihoidlik, kuid kokad, kes seda valmistavad, vo\u0303ivad olla teinud seda mitu generatsiooni vo\u0303i lihtsalt otsustanud oma elu pu\u0308hendada u\u0308he kindla roa perfektsuseni lihvimisele. Kui sa oled na\u0308inud dokumentaali Jiro Dreams of Sushi vo\u0303i oled sattunud Youtubes mo\u0303nele Munchies jaapani koka tutvustuse peale vo\u0303i oled ise Jaapanis ka\u0308inud ja va\u0308ljas so\u0308o\u0308nud, siis sa ilmselt mo\u0303istad, miks Jaapan on maailma teine riik Michelini ta\u0308rnidega restoranide poolest ja Tokyo esimene linn maailmas Michelini ta\u0308rnide koguse poolest."}, {"text_idx": "#000004", "text": "Ro\u0303o\u0303mustav on, et Tallinnas on o\u0303nneks vo\u0303imalik va\u0308ga head jaapani toitu saada. Kui leiad o\u0303ige koha, kuhu seda toitu tellida ja paned o\u0303ige muusika peale, pole selle reisi ootamine nii hull midagi. Mo\u0303ne eriti ilusa, roosaka pa\u0308ikeseloojangu ajal kortermaja katusel Eats & Beats Japan playlistis olevat 70\u2019-80\u2019 klassikalisi jaapani city pop lugusid kuulates ja tori katsu don-i vo\u0303i sandot ampsates on ku\u0308ll selline tunne, et oled mo\u0303ne slice of life anime peategelane. Vo\u0303i na\u0308iteks Onra lugude saatel gyozasid ja kana karaaget su\u0308u\u0308es ning jaapani o\u0303lut limpsates vo\u0303id end kujutada kuskile eriti a\u0308gedasse Tokyo izakayasse. Hommikul peale izakayas ka\u0308imist tahad to\u0303ena\u0308oliselt pa\u0308eva pisut rahulikumalt alustada, seega tolleks hetkeks pane ka\u0308ima Tomppabeatsi The Girl Next Door ja telli omale traditsiooniline lo\u0303he misoyaki marineeritud juurviljade ja riisiga, vo\u0303ib-olla ka va\u0308ike misosupi kauss ja tunne end taaskord elusana."}, {"text_idx": "#000005", "text": "Kuigi sushi ja ramen on vaieldamatult va\u0308ga ko\u0303vad tegijad, on jaapanil pakkuda palju enamat. Siin tekib kindlasti ku\u0308simus, et mida siis Tallinnas proovida tasub? Yakitoris proovi ko\u0303ike, see on restoran, mis ka\u0308sitleb jaapani toitu u\u0308lima austusega ja mille toit on ta\u0308ies mahus imeline. Kampai pakub rohkem traditsioonilisemat jaapani toitu, proovi na\u0308iteks nende bentosid. Yuis soovitan karaaget proovida, onigirisid ampsata ja nende terav hakata ramen pidavat eriti ko\u0303va tegija olema. Tokumaru Balti Jaama Turu restost saad tellida omale kodus tegemiseks rameni komplekti vo\u0303i piirduda klassikalise gyozaga. Kageoru Ramen House chashu sealiha ramen on samuti va\u0308a\u0308rt nimetamist."}, {"text_idx": "#000006", "text": "Nu\u0308u\u0308d, kui oled tugeva baasi alla saanud ja tead, kelle poole po\u0308o\u0308rduma peab, et imemaitsvaid jaapani roogasid tellida on sul oluline u\u0308lesanne. Pead leidma u\u0308he mo\u0303nusa koha, kus end mugavalt sisse seada; panema ka\u0308ima Sander Mo\u0308lderi koostatud jaapani muusika playlisti ja mo\u0303nusa kevadilma saatel toitu nautima. Itadakimasu."}, {"text_idx": "#000007", "text": "Kes teeb, see jo\u0303uab: Noor jo\u0303gevamaalane jo\u0303uab kahes koolis to\u0308o\u0308tamise ko\u0303rvalt olla ka toidukuller"}, {"text_idx": "#000008", "text": "Kervin Kull on toidukullerina tegutsenud juba viis aastat. Igapa\u0308evaselt koolio\u0303petajana to\u0308o\u0308tav energiline, tegus ja ro\u0303o\u0303msameelne noormees leidis enda jaoks kullerito\u0308o\u0308 pikkadel suvevaheaegadel uusi va\u0308ljakutseid otsides. Palusime Kervinil lugejatega jagada, kuidas ta nii palju jaksab."}, {"text_idx": "#000009", "text": "Viljandi toidukuller ostis ja remondib teenitud rahaga kodu"}, {"text_idx": "#000010", "text": "Sellel talvel toidukulleri to\u0308o\u0308d alustanud Heleri Parts suudab enda sihikindluse, ro\u0303o\u0303msameelsuse ja energilisusega nakatada mitmeid Viljandi inimesi. Juhuslikult kullerito\u0308o\u0308le asunud naine on praeguseks to\u0308o\u0308postil igapa\u0308evaselt ning on lisasissetuleku abil suutnud ta\u0308ielikult osta ja renoveerida enda esimese kodu."}]